Kuta Meksiko

Kuta Meksiko marupakan indung banua sekaligus kuta pangganalnya di banua Amerika Paksina wan di Meksiko. Panduduknya tarikin 21.200.000 ikung (bagana di kuta). Kuta ngini juwa marupakan bagian matan padukuhan kuta Meksiko Raya. Salaya nitu, Ciudad de México marupakan kuta babahasa Spanyol pangganalnya di dunia.

 Sajarah 
Kaum Aztec mangganai lembah Meksiko imbah buhannya maniring tanda nang manjanjii saikung halang nang badiri di atas kaktus, mamakan tadung nang wayahini adalah taandak di bandira Meksiko. Wayah tahun 1519, di kuta ngini ada 100.000 ikung urang, rahatan Spanyol, dipimpin lawan Hernando Cortes, tiba gasan manaklukkan kuta nitu. Cortes mangalahakan raja Aztec Montezuma, marataakan kuta Aztec rahatan tahun 1521 wan maulah kuta Spanyol di atas raruntuhannya. Bagi Spanyol, Ciudad de México manjadi pamukiman nang pamantingnya di banua Amerika, lawan juwa yurisdiksinya ke paksina mancapai napa nang wayahini iya padukuhan Amerika Serikat wan mamanjang ka Salatan sampai ka Panama.

Baah nang datang tarus maulah tangkujuh di sakulilingan pusat kuta nang hibak lawan urang bagana. Wayah abad ka-18 fasade-fasade baciri Barok Eropa diulah matan batu-batu vulkanis nang mancirii jaman kaamasan arsitektur buhannya. Dominasi Prancis cungul wayah pangeran Maxmillian matan Hasburg datang gasan mamarintah imbah pasukan Prancis di bawah Napoleon marabuti kuta nitu matan Benito Juarez. Revolusi Meksiko (1910-1917) maulah kuta ngini jadi puing-puing, wan rahatan dibabak baasa, istana-istana Prancis digantiakan lawan gadung-gadung panjuluk langit wan bangunan-bangunan mudirin lain nang masih wagas sampai wayahini, tagal ada haja warisan basajarah masih badiri, di antaranya di paksia ada Katidral Metropolitan, wan di timur ada Istana Nasional.

Kuta Meksiko suah jadi limit Olimpiade Musim Panas 1968. Imbahnya banyak urang tahaga minyak wayah tahun 70'an, kuta ngini batambah ganal gigilaan. Wayah tahun 1985, ada gampa bumi nang mangguncang kuta ngini nang wayah baharinya adalah tanah bakas danau-danau, maakibatkan kurban maninggal parak 7000 ikung nusia.

 Jujuhutan 

Tumbung:Kuta limit Ulimpiada Musim Panas
Tumbung:Meksiko